text: 2011/2011_04_07_Primavera_Gent_Gran.jpg dijous, 7 d'abril de 2011
  Visites 7573
  Personatges Mari Àngels Albertos, Serveis a les Persones d'Horta-Guinardó / Marta Borrell, dinamitzadora Casal de la Gent Gran Vall d'Hebron
  La Primavera de la Gent Gran són un conjunt d'activitats que s'organitzen amb l'objectiu de fomentar la participació i unir les entitats de jubilats del districte. Comença amb un ball de gala que congrega prop de 800 avis i àvies dels diversos barris d'Horta-Guinardó
  "Ja fa deu anys que des de Serveis a les Persones ens trobem cada primavera per fer tot un seguit d'activitats que anomenem la Primavera de la Gent Gran. Aquestes activitats el que pretenen és el foment, la participació entre tots els casals, agrupaments de jubilats, associacions i entitats de gent gran que estan en el districte."
  "Comencem amb el Ball de la Primavera de la Gent Gran que és com una Festa Major per la gent gran del districte en la qual hi participen tots els Casals de Gent Gran o entitats. Normalment venen una mitjana d'unes 800 persones i és un ball en el què hi ha diferents parts. Per una banda hi ha una orquestra que durant tota la tarda va actuant. També hi ha exhibicions de balls dels diferents casals i també hi ha el Concurs de l'escombra perquè cada Casal porta una escombra i llavors es donen els premis. Després fem a la seu del districte un concurs que fa des de l'Associació Nou Horitzó porten molts anys fent-lo que és Els avis i àvies escriuen contes i els nets i netes els dibuixen. Seguim amb altres activitats com és la trobada de Corals. Seguim també amb unes jornades de participació respecte música, teatre i dansa i per finalitzar farem un homenatge als avis i àvies centenaris del districte".